Diari Oficial de la Generalitat Valenciana


Sumari del DOGV 10738, del 24-02-2025 (2025/2041)

RESOLUCIÓ de 23 de gener de 2025, per la qual s'autoritza una ampliació de crèdit, en virtut del que es preveu en l'article 48 de la Llei 1/2015, i en l'article 22.1.o de la Llei 8/2023 de pressupostos de la Generalitat per a l'exercici 2024, en el capítol 4 del programa 452A00, Llibre, arxius i biblioteques, i en el capítol 7 del programa 453A00, Promoció i activitat cultural i escènica, de la Conselleria d'Educació, Cultura, Universitats i Ocupació, per import global de 6.000.000 euros (expedient 00.006/25).
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   10800

Data del DOGV
:   24-02-2025

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2025/2041

CVE
:   FCHC-V-3131-3870

Data del document
:   23-01-2025

Organisme emissor
:   Conselleria d'Hisenda i Economia

Tipus de document
:   Resolució

Per Decret 197/2024, de 23 de desembre, del Consell, es van aprovar les bases reguladores i el procediment de concessió directa d'ajudes urgents per a professionals i empreses d'indústries culturals afectades pel temporal de vent i pluges iniciat el 29 d'octubre de 2024 a la Comunitat Valenciana.

L'article 3 del citat decret establix que són beneficiàries d'estes ajudes les persones físiques, que exercisquen activitats professionals en el sector cultural, relacionades amb les àrees definides en este, incloses en el Règim Especial de Treballadors Autònoms, tant els autònoms discontinus com les persones físiques que exercisquen activitats culturals sense formalització laboral, que desenrotllen de manera habitual activitats culturals, com ara músics amb activitat ocasional, artistes de carrer o altres treballadors en l'economia informal del sector cultural. Al mateix temps en l'article 5 s'indica que l'import global màxim de les ajudes a concedir derivades del present decret ascendix a 5 milions d'euros que es consignaran en el pressupost de la Generalitat per a l'exercici 2025.

D'altra banda, per Decret 198/2024, de 23 de desembre, del Consell, es van aprovar les bases reguladores i el procediment de concessió d'ajudes urgents per a empreses del sector editorial afectades pel temporal de vent i pluges iniciat el 29 d'octubre de 2024 a la Comunitat Valenciana.

L'article 3 del citat decret establix que són beneficiàries les empreses del sector editorial, ja siguen persones físiques o jurídiques, sempre que estiguen situades en els municipis afectats o tenen instal·lacions afectades per la dana i que complisquen les condicions que s’esmenten en l'esmentat decret. D'altra banda, en l’article 5 s'indica que l'import global màxim de les ajudes a concedir ascendix a 1 milió d'euros, que es consignaran en el pressupost de la Generalitat per a l'exercici 2025.

Per tot això, la Conselleria d'Hisenda i Economia, proposa una ampliació de crèdit en el capítol 4 del programa 452A00, Llibre, arxius i biblioteques, per import d'1.000.000 euros, per a la inclusió d'una línia de subvenció de concessió directa 168.1.c S1936, «Ajudes urgents per a empreses del sector editorial afectades per la dana», pel citat import, per a donar cobertura a les ajudes aprovades pel decret, i en el capítol 7 del programa 453A00, Promoció i activitat cultural i escènica, per a la inclusió d'una línia de subvenció de concessió directa article 168.1.c S1937, «Ajudes urgents per a professionals i empreses d'indústries culturals afectades per la dana», per import de 5.000.000 d'euros.

En conseqüència i en virtut del que es disposa en l'article 22.2 de la Llei 8/2023, de pressupostos de la Generalitat per a l'exercici 2024, en l'article 48 de la Llei 1/2015 d'hisenda pública, del sector públic instrumental i de subvencions, i en l'article 2.2 del Decret 193/2024, de 23 de desembre, del Consell, pel qual s'establixen els criteris d'aplicació de la pròrroga automàtica dels pressupostos de la Generalitat per a 2024, fins a l'entrada en vigor dels pressupostos per a 2025 i considerant la competència per a resoldre de conformitat amb el que s'establix en la Resolució de 12 de febrer de 2024 (DOGV 9792 de 20 de febrer) de delegació de determinades competències en òrgans d'esta conselleria, adopte la següent resolució:

*Primer*

Autoritzar una ampliació de crèdit en les aplicacions pressupostàries i pels imports que es detallen a continuació:

|  |  |
| --- | --- |
| Aplicació pressupostària | Import |
| N08404740HB54954 G.452A00.4 S1936 | 1.000.000,00 |
| X89096761MM24793 G.453A00.7 S1937 | 5.000.000,00 |
| Total | 6.000.000,00 |

*Segon*

A conseqüència de l'apartat anterior, s'autoritza la inclusió de dos noves línies de concessió directa 168.1.c, amb les dades descriptives que es detallen a continuació:

Capítol 4, programa 452A00:

|  |  |
| --- | --- |
| Codi línia: S1936 | Denominació: Ajudes urgents per a empreses del sector editorial afectades per la dana. |
| Import: 1.000.000 | Beneficiaris previstos: empreses físiques o jurídiques del sector editorial. |
| Mode de concessió: Concessió directa article168.1.c de la Llei 1/2015. Decret 198/2024  Publicar dades: sí | Descripció i finalitat: Donar suport a la reactivació econòmica del sector cultural mitjançant la reimpressió de llibres publicats en castellà i valencià per empreses editorials. |

  

Capítol 7, programa 453A00:

|  |  |
| --- | --- |
| Codi línia: S1937 | Denominació: Ajudes urgents per a professionals i empreses d'indústries culturals afectades per la dana. |
| Import: 5.000.000 | Beneficiaris previstos: Persones físiques que exercisquen activitats professionals en el sector cultural incloses en el RETA, persones treballadores per compte d'altri amb la condició de fixos discontinus, persones físiques sense formalització laboral, empreses culturals i persones físiques o jurídiques, públiques o privades, societats civils i comunitats de béns. |
| Mode de concessió:  Concessió directa artícle168.1.c de la Llei 1/2015. Decret 197/2024  Publicar dades: sí | Descripció i finalitat: Donar suport a la reactivació econòmica del sector cultural mitjançant la reparació i reposició de danys materials mobles necessaris per al desenrotllament de les seues activitats productives. |

  
  

València, 23 de gener de 2025

Carlos Pablo Gracia Calandín

Sotssecretari